
Adresseliste

Lisensjakt på jerv 2004/2005- vedtak fattet av regional jervenemnd for Nord-Norge samt Nord-Trøndelag

Jervenemnda for Nord-Norge samt Nord-Trøndelag skal fastsette kvote og lisensområder innenfor sitt virkeområde jf. ”Forskrift om endring av forskrift av 7. november 1997 nr. 1154 om forsøk med regionale rovviltnemnder og lisensjakt på jerv” fastsatt av Direktoratet for Naturforvaltning den 26. april 2001 med hjemmel i lov om viltet av 29. mai 1981 nr. 38, §§ 4 og 9, samt brev datert 22.03.02. 

Nemnda består av to representanter fra hvert av fylkene Finnmark, Troms og Nordland samt en representant fra Nord-Trøndelag. Medlemmene i nemnda er oppnevnt av kommuner utvalgt av de respektive fylkeskommuner/fylkesting. Nemnda skal i faglige spørsmål søke råd hos fylkesmennene. 

Jervenemnda fattet i møte den 19-20. august 2004 vedtak om lisensjakt på jerv for jaktåret 2004/2005. Nemnda fattet bl. a vedtak om en total kvote på 31 jerv og om å åpne for lisensjakt innenfor deler av samtlige fire fylker innenfor nemndas virkeområde.

Vedlagt følger sekretariatets protokoll fra vedtaksmøtet den 19-20. august 2004.

Vedtaket kan påklages til Direktoratet for Naturforvaltning innen tre uker etter mottakelse av dette brev. Eventuell klage begrunnes og sendes til Fylkesmannen i Troms som er sekretariat for nemnda.

	Med hilsen

Knut M Nergård

seksjonsleder
	

	
	Cathrine Henaug

rovviltkonsulent


Vedlegg: Innstilling fra sekretariatet

                Protokoll fra vedtaksmøte 

Adresseliste:

Jervenemnda for Nord-Norge samt Nord-Trøndelag, medlemmer og varamedlemmer

Fylkesmannen i Finnmark

Fylkesmannen i Nordland

Fylkesmannen i Nord-Trøndelag

LANA, her

Direktoratet for Naturforvaltning, 7485 Trondheim

NINA, Tungasletta 2, 7485 Trondheim

Norges naturvernforbund v/Thor Midteng, Postboks 342 Sentrum, 0101 Oslo

Jervenemnda for Sør-Norge, Fylkesmannen i Sør-Trøndelag, Statens hus, 7468 Trondheim

Sigmund Tveitehagen, Votndalen, 3570 Ål (leder i jervenemnda for Sør-Norge)

Sabima, Postboks 6784 St. Olavsplass, 0130 Oslo

Bellona, Postboks 2141 Grünerløkka, 0505 Oslo

Statens Naturoppsyn, 7485 Trondheim

Kommunene i Troms

Statskog Troms, 9321 Moen

Troms Reindriftssamers fylkeslag, v/ Kristine Eira, 9465 Tennevoll

Troms sau- og geitalslag, Postboks 71, 9100 Kvaløysletta

Troms Bondelag, Bondelagets Servicekontor AS, Boks  3021, 9498 Harstad

Troms Bonde- og Småbrukarlag, Kjosvatn, 9050 Storsteinnes

Rovviltutvalget i Troms v/Terje Olsen, Karl Lundesv. 12, 9151 Storslett 

NJFF Troms, 9470 Gratangen

Troms fylkeskommune, Postboks 6600, 9296 Tromsø

Naturvernforbundet i Troms, Postboks 924, 9001 Tromsø

Troms utmarkslag, Bondelagets Servicekontor AS, Boks  3021, 9498 Harstad

Reindriftsforvaltningen i Troms , Postboks 1183, 9326 Bardufoss

Foreningen våre rovdyr, Postboks 195, 2151 Årnes

Svenske samebyer

Norges Miljøvernforbund- Region Nord, Postboks 446, 9255 Tromsø  

Reinbeitedistriktene i Troms samt reinbeitedistrikter i Vest-Finnmark med beite i Troms

Kommunene i Finnmark

Reindriftsforvaltningen i Vest-Finnmark, Ávžžiluodda,  9520 Kautokeino

Reindriftsforvaltningen i Øst-Finnmark, Postboks 174, 9735 Karasjok

Statskog Finnmark avd. Alta, Hente/bringetjenesten, 9509 Alta

Statskog Finnmark avd. Lakselv, Boks 166, 9711 Lakselv

Statskog Finnmark avd. Tana, Bonakas, 9845 TANA

Statskog Finnmark avd. Karasjok, Strandveien 2, 9730 Karasjok

Statskog Finnmark avd. Kirkenes, Postboks 90, 9915 Kirkenes

Statskog Finnmark avd. Vadsø/Finnmark Jordsalgskontor, Damsveien 1, 9815 Vadsø

Finnmark fylkeskommune, Henry Karlsens pl. 1, 9815 Vadsø

Varanger reinsamelag, 9820 Varangerbotn

Polmak flyttsamelag v/Ellinor Guttorm Utsi, Hillagurra, 9845 Tana

Karasjok flyttsamelag, Boks 64, 9730 Karasjok

Kautokeino flyttsamelag, 9520 Kautokeino

Finnmark sau- og geitalslag v/Svein Mikkola, 9930 Neiden

Finnmark Bondelag, Boks 151, 9845 Tana

Finnmark Bonde- og småbrukarlag v/Geir Thommassen Saga, 9500 Alta

Naturvernforbundet i Finnmark, Boks 1176, 9504 Alta

Finnmark jeger- og fiskeforening, Boks 23, 9930 Neiden

Rådgivende rovviltutvalg for Finnmark v/Roy Mikkola, 9930 Neiden

Kommunene i Nordland 

Kontaktutvalget for rovviltsaker i Nordland v/ leder Johan Petter Røsvoll,8632 Skonseng

Foreningen våre rovdyr v/Hans Gundersen, Vidrek, 8520 Ankenesstrand

Naturvernforbundet i Nordland, Postboks 1447, 8602 Mo i Rana 

Nordland Bonde og Småbrukarlag  Postboks 4324, 8089 Bodø

Nordland Reindriftssamers fylkeslag, Majavatn,  8680 Trofors

Statens Dyrehelsetilsyn , boks 145, 8860 Tjøtta

Reindriftsforvaltningen  i Nordland , boks  193, 8201 Fauske (Feil!)

KS Nordland, , Molovn 10,  8002 Bodø

Nordland Fylkeskommune, Plan- og næringsavdelingen, ,  8048 Bodø

Nordland Bondelag  Postboks 383, 8001 Bodø

NJFF-Nordland, Postboks 622, 8201 Fauske

SNO Nordland, Postboks 378, 8201 Fauske

Nordland sau- og geitavslag, v/ Helge J Nilsen, 8140 Inndyr

Norsk zoologisk forening – avdeling Rana, Postboks 1301, 8602 Mo i Rana  

Kommunene i Nord-Trøndelag
De Kommunale Viltorgans Arbeidsutvalg i Nord-Trøndelag v/Lennart Bergli, 7884 Sørli
Nord-Trøndelag fylkeskommune, Fylkets Hus, 7700 Steinkjer

Nord-Trøndelag Bondelag, Hamnegata 36, 7700 Steinkjer

Nord-Trøndelag Bonde- og Småbrukerlag, Skolegata 12, 7700 Steinkjer

Det regionale rovviltutvalget i Nord-Trøndelag v/ Lasse Hegge, Ringlev. 10, 7650 Verdal
Gaupenemnda i Nord-Trøndelag v/Jørgen Tømmerås, 7863 Overhalla
Nord-Trøndelag Sau- og Geitalslag v/Mette Karlgård, Sul, 7660 Vuku

Nord-Trøndelag Reinsamelag, 7760 Snåsa

Låarte reinbeitedistrikt v/Jøran Jåma, 7760 Snåsa

Fosen Reinbeitedistrikt v/John Kristian Jåma, 7723 Follafoss

Færen reinbeitedistrikt v/Nils K Danielsen, 7530 Meråker

Østre Namdal reinbeitedistrikt v/Algot Jåma, 7894 Limingen

Skjækerfjell reinbeitedistrikt v/Mathis Ivan Hætta, 7760 Snåsa

Vestre Namdal reinbeitedistrikt, Jåma/Anti-gruppen v/John S Anti, 7873 Harran

Vestre Namdal reinbeitedistrikt, Tovengruppen v/Lars Toven, 7977 Høylandet

Reindriftsforvaltningen i Nord-Trøndelag, 7760 Snåsa

Nord-Trøndelag fylkeslag av Norges Jeger- og Fiskerforbund v/Endre Alstad, Nordtun,

7622 Markabygd

Naturvernforbundet i Nord-Trøndelag, Boks 132, 7701 Steinkjer

Statsskog Nord-Trøndelag forvaltning, Høvdingveien 10, 7700 Steinkjer

Inn-Trøndelag Skogeierforening, Hamnegata 36, 7700 Steinkjer

Namdal Skogeierforening, 7800 Namsos

Værdalsbruket A/S, 7660 Vuku

Van Severen & Co Ltd A/S, Tiendeholmen, 7800 Namsos

Firma Albert Collett, 7822 Bangsund

Meraker Brug A/S, 7530 Meråker

PROTOKOLL FRA VEDTAKSMØTE  I REGIONAL JERVENEMND FOR NORD-NORGE SAMT NORD-TRØNDELAG. 

Tilstede:

Medlemmer

Balsfjord kommune: John Helge Steinnes (leder)

Steigen kommune: Arne Marhaug (nesteleder)

Alta kommune:  Bjørn Vidar Johnsen

Nordreisa kommune: Asbjørn Fredriksen

Røyrvik kommune: Magnar Namsvatn

Grane kommune: Trond Brennhaug

Meldt forfall

Tana kommune: Marianne Balto Henriksen

Sekretariat

Cathrine Henaug, Fylkesmannen i Troms

Observatører

Jørn Karlsen, rovviltkonsulent, Fylkesmannen i Nordland

Stein Nilsen, viltkonsulent Fylkesmannen i Finnmark

Lars Bendik Austmo, rovviltkonsulent, Fylkesmannen i Nord-Trøndelag

Tor Egil Kaspersen, Fylkesmannen i Nord-Trøndelag

Svein Karlsen, Fylkesmannen i Nord-Trøndelag

Foredragsholdere

Kjartan Knutsen, Statens Naturoppsyn Troms

Morten Kjørstad, Direktoratet for Naturforvaltning

Ronald Bjøru, Planteforsk Tjøtta

Henrik Brøseth, Norsk Institutt for Naturforskning

SEKRETARIATETS INNSTILLING

Fylkesmannen i Finnmark

Kvotestørrelse 

Fylkesmannen foreslår en total kvote på 5 jerv i Finnmark, fordelt på 5 lisensområder (dvs. ett dyr pr. område). Hovedargumentene for å redusere kvoten sammenliknet med i fjor, er den stabile nedgangen i antall registrerte ynglinger av jerv siden 1999, i tillegg til nedgangen i tapene av både sau og rein de to-tre siste årene.

Lisensområder

Forut for lisensjakten i 2001 ble det foretatt en endring av lisensjaktområdene som bedre sto i sammenheng med de forvaltningsmål vi har satt oss i ”Forvaltningsplan for bjørn, jerv, gaupe, ulv og kongeørn i Finnmark”. Fylkesmannen foreslår å bruke de samme områdene under årets jakt (se figur 1), og å ha muligheten til å slå sammen områder i løpet av jakta. Dermed er vi sikret fleksibilitet i forhold til skadesituasjonen utover i lisensjaktperioden.

Figur 1 Kart over lisensområdene. Samme inndeling som  f.o.m. jaktåret  2001/2002.

Fordelingen av de 5 dyrene på de enkelte lisensområdene blir som følger:
Lisensområde 1 (1 dyr): Alta og Loppa kommuner, Kvalsund kommune sør for RV 94 og E6 og Porsanger kommune vest for E6.

Lisensområde 2 (1 dyr): Kautokeino kommune og Karasjok kommune vest for E6.

Lisensområde 3 (1 dyr): Kvalsund kommune nord for RV 94 og E6, Måsøy og Nordkapp kommuner, Porsanger kommune nord for E6 og nord for RV 98, Lebesby kommune nord for RV 98 og Gamvik kommune. 

Lisensområde 4 (1 dyr): Karasjok kommune nord for Karasjok tettsted (avgrenset av E6 i vest og øst), Porsanger kommune øst for E6 og sør for RV 98, Lebesby kommune sør for RV 98 og Tana kommune. 

Lisensområde 5 (1 dyr): Berlevåg, Båtsfjord, Vardø, Vadsø, Nesseby og Sør-Varanger kommuner. 

Tispekvote

Direktoratet for naturforvaltning har i sine brev om betingede fellingstillatelser av 06.06.2003 og 03.06.2004, anbefalt at det settes hunndyrkvoter for jerv. Hovedargumentet for å innføre tispekvoter er at tispenes overlevelse har en betydelig påvirkning på utviklingen i en jervebestand. Fylkesmannen ser imidlertid at en tallfestet tispekvote kan føre til en mindre fleksibel og mindre smidig forvaltning av jervejakten. Man kan risikere at hele kvoten blir fylt innenfor et avgrenset område, noe som kan ha uheldige følger for bestanden i området, samtidig som jakten i resten av fylket må stanses.

Fylkesmannens forslag til jervekvote innebærer at det i utgangspunktet bare kan felles en jerv i hvert lisensområde. Etter at det er felt en jerv, vil videre jakt avhenge av at lisensområdet slås sammen med et annet lisensområde der kvoten ikke er tatt. Ved vurdering av om man skal slå sammen lisensområder, må man ta hensyn til evt. felling av tisper. Man kan også slå sammen bare deler av lisensområder som har hatt tispefelling, slik at man åpner for fortsatt jakt i øvrige deler av lisensområdet.

Fylkesmannen foreslår følgende: 

1) Det innføres ikke en tallfestet tispekvote for lisensjakten 2004/05.

2) Dersom det felles tispe i lisensområde 1, 2 eller 4, skal det ikke åpnes for videre jakt i de delene av lisensområdene hvor tispe er felt. Det gjøres unntak dersom tispe felles nord for Alteidet i Alta og Loppa kommuner (område 1).

3) Selv om det felles tispe i lisensområde 1, 2 eller 4, kan det åpnes for videre jakt i deler av disse lisensområdene gjennom å slå dem sammen med andre lisensområder der kvoten ikke er fylt.

4) Betinget skadefelling kan innvilges i akutte skadeområder selv om det er felt tispe i området.

Fylkesmannen i Troms

Fylkesmannen foreslår en kvote på 8 jerv innenfor lisensjaktområdene i Troms og nordlige deler av Nordland fylke for sesongen 2004-2005. Det foreslåes også en tispekvote på 4 dyr Kvotene foreslås fordelt som følger:

Lisensområde 1: 1 jerv

Lisensområde 2: 1 jerv

Lisensområde 3: 2 jerv

Lisensområde 4: 2 jerv
Frikvote : 2 jerv

Av forskrift om regional rovviltnemnder fastsatt av direktoratet 30. august 2002 går det frem av punkt 2 under merknader til § 2: ”Et lisensområde skal primært omfatte distrikt eller kommuner hvor det er et reelt behov for å avverge skader”. I store deler av Troms finner man rein og sau på beite, og mange områder har store tap av beitedyr på grunn av rovvilt. For bedre å kunne styre jakten mot betydelige tapsområder mener fylkesmannen det nødvendig å styre jakten best mulig inn mot de store og kroniske tapsområdene i Troms. Det foreligger ennå svært sparsomme opplysninger om tap rundt I Troms fylke. Det totale tapsbilde for beitesesongen 2004 vil heller ikke foreligge før etter vedtaksmøtet i nemnda. Fylkesmannen ønsker derfor at man holder åpent muligheten for å stenge av områder i fylket der man ikke har hatt store tap til jerv.  

Fylkesmannens forslag til avgrensning av lisensområder:

Det foreslås endringer i grensene til områdene 2 og 3 for lisensjakten på jerv sesongen 2004-2005:

Lisensområde 1 Sør-Troms/ Nordland: 

Består av kommunene Skånland, Gratangen, Lavangen, Salangen (sør og vest for Sagfjorden og Salangselva) og Bardu vest for Salangselva og Stordaleselva.

Dette området utgjør sammen med Tjeldsund, Evenes og Narvik nord for Rombaken et felles 

kvoteområde over fylkesgrensa til Nordland.  Lisensjakta administreres av Fylkesmannen i 

Troms. 

Lisensområde 2 Midt-Troms: 
Kommunene Salangen nord  og øst for Salangselva/Sagfjorden, Dyrøy, Sørreisa, Lenvik fastland, Bardu øst for Salangselva og Stordaleselv (unntatt indre deler) og Målselv vest for Målselva og Barduelva (unntatt indre deler). 

Det anbefales at følgende områder innenfor område 2. stenges for all  lisensjakt 2004-2005 (Fig 1): Området vest  for (eksisterende grense mellom område 2 og 3) Rostaelva og Lille Rostavatn og videre området sør for Målselva vestover til Veslelva. Videre området øst for Beinelva til elva treffer på eksisterende grense mellom område 2 og området hvor det pr. i dag ikke utøves lisensjakt.  

Figur 1. Skravert område viser område innefor lisensområde 2 og 3 som anbefales stengt under lisensjakten 

              2004-2005.

Lisensområde 3 Mauken, Malangshalvøya, Stuoranjarga og Lyngenhalvøya: Kommunene Målselv (nord og øst for Målselva), Balsfjord, Lyngen, Tromsø (fastland) og den delen av Storfjord kommune som ligger på Lyngenhalvøya. 

Det anbefales at følgende områder innenfor område 3. stenges for all  lisensjakt 2003-2004 (Fig 1): Området vest for Vassdal i Signaldalen, videre området sør for Vassdalselva og Vassdalen ned til Tamokelva. Videre området sør og sørvest for Tamokelva  frem til grensen til område 2 ved Øvergård .  

Lisensområde 4 Nord-Troms: Kommunene Storfjord (unntatt den del av Storfjord som ligger på Lyngenhalvøya), Kåfjord, Nordreisa og Kvænangen. Lisensområde 4 er tilsvarende som under lisensjakten 2003/2004. 

Restkvoten på 2 dyr fordeles av fylkesmannen i samråd med nemndas leder senere i jakta avhengig av lisensjaktas forløp (hvor jerv felles og hvilke dyr som er felt) og skadebildet på sau beitesesongen 2004 og skader på rein utover i lisensjakta. Fylkesmannen ønsker å påpeke viktigheten av å styre jakten inn mot tapsområder. Dette gjelder spesielt i Nord-Troms hvor man fortsatt har store tap i Nordreisa, men også i Kåfjord og Storfjord kommuner, mens det i Kvænangen er mindre tap til jerv. Her er det  skutt ut flere jerv pr år de siste tre årene. I denne kommunen har antall sau på beite og antall sauebruk og dermed også tapene sterkt redusert de siste årene og tapene av rein i samme område er redusert med 40% de siste årene. 

Fylkesmannen vil derfor be nemnda vurdere hvorvidt Kvænangen kommune skal åpnes for lisensjakt fra jaktstart i sesongen 2004/2005. 

Fylkesmannen i Nordland

Kvote for lisensjakt på jerv

Fylkesmannen i Nordland foreslår en kvote på inntil 10 jerv innenfor lisensområder i Nordland fylke. Det foreslås en hunndyrkvote på 6 jerv. 

Lisensområder for jakt på jerv

Det har de senere årene blitt åpnet for jakt i langt større lisensområder enn tidligere. Ut i fra Stortingets målsetninger for jervbestanden er det jo et begrenset antall individ som kan tas ut av jervbestanden. For å få en god tapsreduserende effekt er det derfor viktig at lisensjakta målrettes mot de mest tapsutsatte områdene. Uttak av dyr i områder med lite/ingen tap av sau og rein kan derfor gå ut over mulighetene for uttak av jerv i områder med høye tap. I merknadene til § 3 i forskriften om rovviltnemnder heter det: ”Selv om det er åpnet for lisensjakt i hele landet, forutsettes det at det fastsettes lisensjaktområder og tildeles fellingskvoter bare i områder hvor det er et reelt behov for dette for å avverge skader.” Miljøverndepartementet har i den forbindelse i brev av 22.03.2002 presisert at det skal legges til rette for at lisensjakta i sterkere grad målrettes mot områder med betydelige skader, slik at den skadereduserende effekten av lisensjakta forbedres, jf St. prp. nr. 1 (2001-2002). Dette er gjentatt i brev fra Departementet av 02.12.2002 til Jervnemnda. Videre har Direktoratet for naturforvaltning (DN) påpekt det samme forholdet til Fylkesmannen i Nordland i brev av 22.05.2003, og i brev av 06.06.2003 om betingete fellingstillatelser. 

Fylkesmannen mener det bør åpnes for lisensjakt i følgende områder (jf vedlegg I):

Tjeldsund kommune øst for Ramsundet, Evenes kommune, Narvik kommune nord for Rombaken (jernbanelinja fra Narvik til riksgrensa) inngår i felles lisensområde med sør-Troms og administreres av Fylkesmannen i Troms.
Område N3:

Narvik kommune sør for Rombaken (jernbanelinja fra Narvik til riksgrensa), Ballangen kommune øst for Efjorden- Sørbotnelva, Tysfjord kommune sør for Indre Tysfjorden-Austerdalen-Gammeloftvatnet-Sørbotnelva og øst for Mannfjorden-Eidryggen-Cadnejavvre, samt Tysfjord kommune vest for Tysfjorden-Hellemofjorden og linja Hellemobotn-Corrofjellet, Hamarøy kommune øst for E6, samt vest for E6 strekningen Tømmerneset-Sørfold grense, den del av Steigen kommune som er på Styrkesneshalvøya samt Steigen kommune øst for Store Ballkjosen-Dypingspollen, Sørfold kommune nordøst for Sørfolda, Fauske kommune øst for E6 og nord for Sulitjelmavassdraget-Norddalen-Blåmannsisen.

Område N2:

Fauske kommune sør for Sulitjelmavassdraget-Norddalen-Blåmannsisen, Saltdal kommune, Skjerstad kommune øst for Misværfjorden-Misværdalen-RV 813, Beiarn kommune sør for RV 813 og Beiarfjorden, Meløy kommune, Gildeskål kommune, Rødøy kommune, Nesnahalvøya, Rana kommune vest og nord for Ranafjorden-E6-Virvassdalen.

Område N1:

Rana kommune øst og sør for Ranafjorden-E6-Virvassdalen, Hemnes kommune øst for jernbanelinja, alt av Vefsn kommune som er øst for jernbanelinja, samt Vefsn kommune vest for jernbanelinja sør for Vefsnfjorden, Vevelstad kommune øst for Vistenfjorden og linja Lakselvvanet-Visttindan, den del av Bindal og Brønnøy kommuner som ligger sørøst for Bindalsfjorden-Tosenfjorden og RV 76 fra Tosbotn til grense Grane, Grane kommune, Hattfjelldal kommune.

Grensene er diskutert med fylkesmennene i Troms og Nord-Trøndelag.

Fordeling av kvote
Vi foreslår følgende fordeling av lisenskvoten ved lisensjaktstart:

              Område N3: 1 dyr

              Område N2: 3 dyr
Område N1: 2 dyr.

Vi ønsker at 4 dyr (”fridyr”) ikke fordeles ved lisensjaktstart, men at disse kan fordeles av Fylkesmannen i Nordland i samråd med leder i nemnda avhengig av skadesituasjonen på rein og sau, felte jerv (herunder kjønn) og bestandssituasjonen. 

Fylkesmannen i Nord-Trøndelag

Med grunnlag i en totalvurdering av foreliggende kunnskap om reproduksjon og bestandsestimat hos jerv, omfanget av jerveskader på rein og sau og omfang og gjennomføring av reindrift i områdene, finner fylkesmannen grunnlag for å tilrå uttak av inntil 4 jerver fordelt på tre nærmere definerte lisensjaktområder i lisensjaktperioden 2004/2005, der 1 av disse settes som reservedyr.

Lisensjaktområde 1:

Område dekker i sin helhet Skækhre og Færen reinbeitedistrikt, i tillegg til de deler av Essand reinbeitedistrikt som ligger i Nord-Trøndelag. Området er avgrenset av fylkesgrensa mot Sør-Trøndelag i sør, E6 i vest, riksgrensa i øst og Holden, Grønningen, Imsdalen til Snåsavatnet i nord. Området omfatter/berører kommunene Meråker, Stjørdal, Levanger, Verdal, Steinkjer og Snåsa.

Lisensjaktområde 2:

Området dekker i sin helhet Låarte reinbeitedistrikt, samt deler av Østre Namdal reinbeitedistrikt. Området er avgrenset av riksgrensa i øst, Holden, Grønningen, Imsdalen til Snåsavatnet og videre riksvei 763 til Steinkjer i sør, fylkesvei 17 fra Steinkjer til Namsos, elva Namsen til Grong sentrum i vest og riksveien fra Grong til Lierne og videre til riksgrensen mot Gäddäde i nord. Området omfatter/berører kommunene Snåsa, Steinkjer, Namdalseid, Namsos, Overhalla, Grong og Lierne.

Lisensjaktområde 3:

Området dekker store deler av Østre- og Vestre- Namdal reinbeitedistrikt. Området er avgrenset av riksveien fra Grong til Lierne og videre til riksgrensen mot Gäddäde, E6 fra Grong til Gartland, riksvei 775 fra Gartland til Høylandet, videre riksvei 776, 769 og 770 til Rørvik i sør, grensen mellom fastland og sjø opp til fylkesgrensa mot Nordland i vest, fylkesgrensa mot Nordland i Nord og riksgrensa i øst. Området omfatter/berører kommunene Lierne, Grong, Høylandet, Fosnes, Nærøy, Namsskogan og Røyrvik.

I hver av de tre lisensjaktområdene tildeles 1 jerv. Fylkesmannen kan i samråd med jervenemndas leder på senere tidspunkt fordele 1 reservedyr. Det kan ikke tildeles reservedyr i områder det er felt tispe fra før. Det forutsettes at tilleggsdyret fordeles i tapsutsatte områder, uavhengig av lisensjaktområdegrensene. Om det ikke kan vises til betydelige skader i andre områder, skal Låarte og Østre Namdal reinbeitedistrikt prioriteres når reservedyret blir fordelt.

[image: image3.wmf]
[image: image2.png]



Kart: Kartet viser de tre foreslåtte lisensjaktområdene, med lisensjaktområdegrenser i rødt. Reinbeitedistriktsgrensene vises i blått og kommunegrensene i grått.
Dagsorden for møtet

Torsdag 19.08.04

Møtet starter opp 0900 

Leder ønsker velkommen

· Forebyggende tiltak mot jerveskader samt kostnader v/Ronald Bjøru, Planteforsk Tjøtta.

· Resultater fra ekskrement innsamling, bestandsstatus og bestandsregistrering av jerv 2003 v/ Henrik Brøseth NINA, Trondheim

· Årets bestandsregistrering på jerv v/ Kjartan Knutsen, SNO

· Reindriftsfaglige vurderinger v/ Harald Sletten, Reindriftsforvaltningen i Nord-Trøndelag.

· St.meld. nr. 15 (2003-2004). Rovdyr i Norsk natur.

Lunsj

Sak 6/04    - godkjenning av dagsorden og møteinnkalling

- orientering om mottatte skriv

Sak 7/04     Orienteringer fra fylkesmennene

· bestandsregistrering av jerv i 2004

· avgang av jerv jaktåret 2003/2004

· registrerte skader på bufe og tamrein i 2003 og 2004

· tapsutvikling siden opprettelse av jervenemnda (omsøkt vs erstattet og tall fra organisert beitebruk). 

Kaffe med noe å bite i

Sak 8/04 Lisensjakt på jerv 2004/2005. Sekretariatets innstilling til kvoter i 

               kvotejaktområdene. Fylkesmennene redegjør for Deres fylker. 

Middag kl 1930

Fredag 20.08.04

Start kl 0900

Sak 8/04  - eventuell fortsettelse av sekretariatets innstilling til kvoter i kvotejaktområdet. Fylkesmennene redegjør for sine fylker.

Lunsj

Sak 9/04 – Jervenemnda fatter vedtak om lisensjaktkvoten 2004/2005, i hvilke områder jakten 

                  kan foregå og fordeling av kvote på de ulike områdene.

Sak 10/04- Jervenemnda fastsetter eventuelle andre vilkår for deltakelse under lisensjakten 

                  2004/2005.

Sak 11/04 – Eventuelt 

Sak 12/04  - Neste møte

Avslutning ca kl 1500

Torsdag 19.08.04

Møtet starter 0900. Fra ca. 1230 inntar vi lunsj.

Innlegg fra foredragsholdere

Ronald Bjøru, Planteforsk Tjøtta, Tapsforebyggende tiltak mot jerv.

Jerven største skadegjører på sau og rein. Bestanden spredt i hele Norge. Skadene oppstår oftest i august og september. Mye tiltaksmidler rettet mot ulv og bjørn mindre mot jerv.Tiltak mot skader med sterk forebyggende effekt: 

           -    flytting av sau og rein

· rovdyrsikker innhegning

· gjeting med vokterhund og nattkve

Alle disse tiltakene er for øvrig svært kostbare. De er spesielt beregnet på ulv og bjørn, men har også effekt på andre arter.  Når det gjelder forebyggende tiltak mot jerv er tidlig nedsanking/beredskapsareal et virkemiddel. Må forberedes, med bla beitepusser gjennom beitesesongen. Problemer som ofte oppstår i forhold til tidlig nedsanking er mangel på bedreskapsarealer, kvalitet på arealene og merkostnader ved å ta dyrene ned tidlig. Et annet tiltak mot jerveskader er bruk av vokterhund. Løs vokterhund er ikke egnet for norske forhold, mens vokterhund på patruljer med gjeter har en dokumentert tapsforebyggende effekt. Hunden trenger ikke å preges på sau og kostnadene er på rundt 8000,- pr. år. Bruk av ”kombihund” er noe som ønskes utprøvd. 

Forsøk på Tjøtta viser at de lette (pelssau og spælsau) rasene er mer årvåkne mot rovvilt i forhold til tunge raser (f.eks Dala). Lettere raser gir dårligere økonomi. 

Tiltak rettet mot reinnæringen. Behov for utprøving av klaver?, luktampuller?, flytting/flyttemetode?. Andre skadeforebyggende tiltak er lisensjakt/skadefellinger. Kan være individforskjeller når det gjelder predasjon. Vanskelig å ta ut dyr.

Utfordringer i fremtiden. Løsninger tilpasset enkeltbruk og beiteområde. Bruk av radiobjølle- kartlagt tapsårsak raskt- mulighet til å handle raskt. 

Problemstillinger til diskusjon:

· omforente bestandstall

· dekke alle områder m registrering

· føringer mht lisesjakttildeling

· rette individ

· klarhet i tapsårsak

· sakeforskyvende effekt

· lokal medvikning

· kost/nytte mht tiltak

Henrik Brøseth, Overvåkningsprogrammet for store rovvilt. Eksrementinnsamling, bestandsstatus og bestandsregistrering av jerv i 2003. 

Det blir gjort mellom 3-4 besøk på hver lokalitet i året. Noen lokaliteter har hyppigere besøk. Loggføring av innsatsen på kart/GPS gir et godt bilde av registreringa arbeidets dekningsgrad. I 2003 ble 64000 km dekket. Nedgang i ynglinger i Finnmark. Troms og Nordland ligger innefor naturlige variasjoner fra år til år. Nord-Trøndelag hadde rekordmange ynglinger i 2003 med 7. Ungeproduksjonen sterk sammenheng med smågnager. Totalt i Nord-Norge samt Nord-Trøndelag var det 30 ynglinger i 2003. Bruker 3 års gjennomsnitt i estimat av bestandene. Dette for å flate ut forskjeller mellom år som kan gi store utslag.  Innsamling av skitprøver i Sør-Norge med oppstart i 2001. Dette for å ha en uavhengig metode foruten yngleregistering til estimering av jervebestanden. DNA analysene gir kjønnsfordelingen i de forskjellige områdene. Kjønnsfordelingen har vist seg å være 1:1 i alle områder. Det er også samlet inn skitprøver på svensk side. Gjennom innsamlingen får man også flere prøver fra et enkelt individ, det vil aldri være mulig å få prøver fra alle individer. Fra 2003 estimerer man at man har 87 jerv. Skitprøvene kommer fra 71 individer. God overensstemmelse mellom hiregistreringsmetoden og metoden med innsamling av skitprøver. 

Sterkt fokus på slektskapsforhold og genetikk i den Sør-Norske jervebestanden. Mellom år er det hannene som forflytter seg over størst avstander. Stor genetisk forskjell mellom populasjonen i Sør-Norge og populasjonen i Nord-Trøndelag og Dalarne/Jämtland i Sverige. Populasjonen i Nord-Trøndelag har trekk som tyder på at de er nordlige immigranter. DNA prøver viser at det har vært imigrasjon mellom de to populasjonene. Det er ikke gjort skitinnsamling i Nord-Norge. Kun på ynglehi. Dette materialet har vært svært tynt hittil. Det er ønske om at det i fremtiden også gjøres innsamling i Nord-Norge på lik linje med Sør-Norge. 

Pause

Kjartan Knutsen, Statens Naturoppsyn, årets registreringssesong på jerv 

Registreringsarbeidet er sterkt avhengig av værforhold. SNO begynner etter hvert å få god kompetanse på registreringsarbeidet. Nytt for året er et samarbeid mellom SNO og artsavdelingen hos DN hvor ynglinger som registreres fortløpende blir lagt ut på DN`s hjemmesider. Dette skaper en bedre forutsigbarhet i forhold til brukerne. 

Registreringsarbeidet starter tidlig i mars. Områdene blir scannet for tispeaktivitet, i denne perioden blir også mye av skitsprøvene samlet inn. De siste årene har det vært førefall etter hvert i sesongen. Dette fører kun til sendrektighet i forholdresultatet. Kvaliteten på registreringsarbeidet er like bra, man foretar i stede flere barmarkskontroller. 

Få skader fra jerv på sau og rein pr. 18.08.04 i alle fylkene nordpå. I Finnmark er det i år registrert en yngling. Halvparten av ynglingene ble dokumentert/antatt på barmarkskontroll i Troms. Her ble totalt 9 ynglinger registrert. Områder i Nordland hvor det ikke er registrert yngling. Rana og Hemnes området har større konsentrasjon av ynglinger. Nordland har totalt 9 ynglinger. 4 av 9 ynglinger påvist på snøføre. Resten på barmarkskontroll. Nord-Trøndelag har i år påvist to ynglinger. En yngling som ligger på grensen mellom Nord- og Sør-Norge. 

Harald Sletten, Reindriftsforvaltningen i Nord-Trøndelag, reindriftsfaglige vurderinger

Alle reindriftskontorene skal fra 2000/2001 gjøre en reindriftsfaglig vurdering. Reindriftsforvaltningen  i Nord-Trøndelag opprettet et samarbeid med fylkesmannen. Med bla møter mellom forvaltning og næring. I den reindriftsfaglige vurderingen blir tapstall til rovvilt vurdert i forhold til korrigerte reintall. Kalvetilgang blir beregnet samt total tapet i driftsenheten. Normaltapet er likt over hele landet på voksendyr. På kalv varierer dette mellom distrikter og områder. Eksempel på aktiviteter som blir karaktersatt: flytting, sammen blanding av flokkene, planlegging av driften (f.eks årgangsmerking), klaveslakting og simleslakting. 

Morten Kjørstad, Direktoratet for Naturforvaltning, St. meld. Nr. 15 (2003-2004). Rovvilt i norsk natur. 

Gjennomgang av mandatet til det nye meldingen. Nøkkelspørsmål som hvor rovvilt skal være, tilpasning av sau og reinhold i forhold til rovvilt ble gjennomgått, samt hvordan enkelte lokalsamfunn skal leve med ulv og bjørn (redsel for rovdyr). RoSa (rovdyr og sanfunns) tok for seg flere punkter som siden kom med i den nye meldingen blant annet arealdiffrensiering, store forvaltningsområder og alminneliggjøring. Videre ble bestandsstatus og bestandsmål for rovvilt gjenomgått. 

Det skal opprettes åtte nye regioner, med en rovviltnemnd i hver region. Sekretariatet for nemndene skal plasseres hos en av de berørte fylkesmennene i hver region. Direktoratet peker ut sekretariatene. De nye nemndene får ansvaret for forvaltning av de store rovdyrene. Lisensjakt, kvotejakt og betingede skadefellingstillatelser skal tildeles på bakgrunn av nasjonale og regionvise bestandsmål. Når det gjelder forebyggende og konfliktdempende tiltak er frykten for rovvilt noe som må tas på alvor. Kunnskap og forståelse for rovdyrs adferd er essensiell. Lokal deltakelse er viktig. Praktisk arbeid og kunnskap videreutvikles gjennom SNO systemet. 

Ny erstatningsmodell med tre hovedelementer. Man vil fortsatt få erstatning for dokumenterte tap. En stor del av erstatningen utbetales på forhånd før skaden har skjedd. Skjønnsmessige vurderinger for udokumenterte tap i konkrete tilfeller. 

St. ønsker å oppnå:

- mer lokal innflytelse

- enklere administrasjon

- raskt uttak

- større forutsigbarhet

- lavere konflikter

- bedre dyrevelferd for beitedyr

- nasjonal kontroll av rovdyrbestandene

- målrettede virkemidler og økt samordning og en stor utfordring til fylkesmannsembetet. 

Lunsj 1245

Sak 6/04  

Nemnda hadde følgende merknader til sakslisten: - flere medlemmer hadde ikke mottatt innstillingen fra Fylkesmannen i Nord-Trøndelag. Det ble også påpekt at det stod feil årstall under sak 8/04, 9/04 og 10/04. Dette ble rettet opp. For øvrig var det ingen merknader.  
Sak 7/04

Fylkesmannen i Finnmark

Varierende forhold for sporing i Finnmark denne sesongen. I mai var det snøfritt. SNO har hatt en pott på kr 500 000,- til registrering som de ikke har klart å bruke opp. Enkelte områder er lite undersøk, spesielt i kystnære strøk. Registrering også av aktiviteten av jerv under hi registreringen. Det ble funnet en yngling som er antatt i Lebesby kommune. Aktiviteten av tisper i hele Finnmark viser at potensialet for flere ynglinger er tilstede. De siste årene har antall ynglinger i fylket gått ned, dette til tross for dusør ordning og økt innsats på registreringssiden. I 2003 ble to av tre hi oppdaget på bakgrunn av dusørordningen. Ganske lik avskyting i Finnmark de siste tre årene. En stor del av disse dyrene har vært hunndyr, noe som kan forklare den negative trenden i bestandsutviklingen i fylket. Tap av sau til jerv på Varanger-Halvøya, Varangerfjorden og ved Porsangerfjorden. I Tana var det også i fjor store tap, men ingen kadaver ble funnet. Totaltap, omsøkt, erstatning og dokumenterte skader på sau og lam har de siste tre årene gått ned i Finnmark. Tapene i Finnmark er relativt store til tross for en nedgang i bestandssituasjonen. Tall fra organisert beitebruk viser også en nedgang i tap, spesielt en nedgang på lammetap. Pr. 16.08.04 er det ingen sau funnet drept av jerv.  Når det gjelder rein er det større tap i distrikt seks. Totaltapene i Finnmark på rein er redusert de siste tre årene. Reinen er nå i god kondisjon, men reintallet er også for høyt i flere distrikter. Tap til rovvilt og kondisjonen på rein har en sterk sammenheng. 

Fylkesmannen i Troms

I 2003 ble det funnet åtte ynglinger i Troms, mens det denne sesongen (2004) foreløpig er funnet ynglinger. To nye lokaliteter er funnet på indre strøk av Nord-Troms (Reisa), mens det er fire ynglinger i midt Troms, to ynglinger på indre strøk av Midt-Troms og en yngling i Sør-Troms. To valper er funnet døde i to forskjellige hi. På bakgrunn av ynglinger i 2001-2003 er bestanden av jerv estimert til 47 individer i 2003. Det var en total avgang på åtte jerv i Troms i 2003/2004 hvorav seks ble skutt under lisensjakten. En tispe og en tispevalp ble tatt ut av et hi i Mauken området. Hittil i år (2004/2005) er det en avgang av to jerv (to valper). 

Erstatningsoppgjøret på rein er ikke ferdig for reindriftsåret 2003/2004 men innemeldte tap ser ut til å ligge på nesten samme nivå som i fjor. Det er totalt funnet 115 kadaver av rein i perioden 01.04.2003-18.08.2004, dette er inkludert tap av rein som tilhører Finnmark reinbeiteområde. Reintallet har hatt en økende tendens de siste tre år i hele Troms fylke. Når det gjelder tap av sau har det vært en liten nedgang de to siste år. Dette viser også tall fra organisert beitebruk. Tallet på antall sau og lam sluppet på beite har også en økende tendens. Det er funnet svært lite kadaver av sau hittil i beitesesongen 2004, men det fortsatt litt tidlig, spesielt når det gjelder jerveskader.

Fylkesmannen i Nordland

Registrerte ynglinger i Nordland siden 2001: 13, 2002: 11, 2003:12, 2004: 9. Bestandsmålet i henhold til forvaltningsplanen i Nordland nådd. Konsentrert yngleaktivitet midt i fylket. Det var relativt gode sporingsforhold i vinter og rundt 50 lokaliteter er kontrollert. En del nyleting er også gjort de siste årene. I år har nyletingen blitt konsentrert i Henmes kommune. Her er det ikke registrert mye yngling tidligere. Det ble funnet en ny yngling i dette området. Også i Rødøy/Gildeskål området betydelig innsats lagt inn og her ble en yngling funnet. Her ble tre valper tatt ut mens tispa kom seg unna. 

Det har vært størst avgang av jerv i midt- og nord fylket.  Det har vært få fellinger før 1998/1999. Siden 1997/1998 har det vært en nedgang i antall rein omsøkt. De to siste årene har det vært en økning. Økningen i omsøkt rein skyldes særlig i søknader fra distrikter i midt fylket og sørfylket. Reintallet har økt i Nordland. I vinterflokk er det pr driftsåret 2002/2004 14000 rein. Saueskader og reinskader som er dokumenterte er registrert for det meste i midt og sør fylket. I nord fylket er det fortsatt relativt store tap. Her er det imidlertid ikke dokumenterte skader for 2003. Hittil i år er det også i Nordland registrert få skader. Mattilsynet har varslet om pålegg om tidlig nedsanking i Rødøy og Gildeskål. Beitelaget søkte da om midler til tidlig nedsanking. Rovviltutvalget avslo søknaden, beitelaget klaget og klagen er nå til behandling hos Direktoratet for Naturforvaltning. 

Jervenemnda ønsker å se oversikt over registrerte spor fra SNO/Fjelltjenesten også fra Nord-Trøndelag, Nordland og Troms. 

Fylkesmannen i Nord-Trøndelag

I 2003 ble det påvist sju ynglinger i Fylket. I 2004 er det påvist 2 ynglinger. SNO har i 2994 hatt samme innsats i kjente hi områder og har hatt et større budsjett enn tidligere. Registrert en del aktivitet fra Snåsa og nordover mot Nordland, i tillegg til synsobservasjoner på Fosen halvøya. Fire påviste skader på sau i hele fylket og 17 registrerte skader på rein hittil i år. Tapsprosjekt på Høylandet på bakgrunn av store tap men lite funn av kadaver. Prosjektet har merket flere lam med ”dummy” sendere samt noen lam er merket med dødsvarselsendere. 

Når det gjelder rein er det en  økning i antall innmeldte tap. Erstatningsoppgjøret er imidlertid ikke ferdig ennå. Avgang av to jerv , sju gauper og to bjørn i 2003/2004. To jerv var tisper og gikk i bås mens en ble skutt på åte. 

Middag kl 19.30

Fredag 20.08.04 

Start kl 0900

Dagsorden

8/04- fylkesmennene ble ferdige med sin presentasjon på torsdag.
9/04 Nemnda fatter vedtak
FINNMARK

Kvotestørrelsen og lisensområde avgrensningene følger innstillingen til fylkesmannen. Nemnda vedtok videre at det fordeles et dyr hver til områdene 1, 3, 4 og 5 fra jaktstart. Område 2 åpnes ikke fra jaktstart. Total kvote fra jaktstart vil da være på fire dyr, med et dyr på frikvote. Fylkesmannens forslag til tispekvote følges ikke jfr generell uttalelse.

Fordeling av fridyr gjøres av fylkesmannen i Finnmark i samråd med leder i nemnda avhengig av skadesituasjonen på rein og sau, felte jervtisper og bestandssituasjonen for jerv.
TROMS

Nemnda fatter enstemmig vedtak om en kvote på 10 dyr. Fra jaktstart tildeles åtte dyr, mens to dyr holdes igjen på frikvoten. Lisensområde 1 tildeles 2 dyr,  lisensområde 2 tildeles 1 dyr, lisensområde 3 tildeles 3 dyr og lisensområde 4 tildeles 2 dyr hver fra jaktstart. 

Nemnda fatter vedtak om  at det innenfor område 2 skal åpnes for lisensjakt på jerv i vinterbeiteområdene til Hjerttind reinbeitedistrikt. Områdene innefor reinbeitedistriktet som det fra før av ikke har vært jaktet i, vil ikke bli åpnet fra jaktstart. Områdene hvor det ikke ønskes åpnet for jakt i lisensområde 2 og 3 jfr fylkesmannens innstilling, holdes stengt fra jaktstart. I de indre delene av Nord-Troms skal man være restriktiv med fordeling av fridyr og man skal vurdere avstenging ved felling av tisper. Lisensområdene ellers følger innstillingen til fylkesmannen. Fordeling av fridyr gjøres av fylkesmannen i Troms i samråd med leder i nemnda avhengig av skadesituasjonen på rein og sau, felte jervtisper og bestandssituasjonen for jerv. Fylkesmannens forslag til tispekvote følges ikke jfr generell uttalelse.
NORDLAND

Nemnda fatter enstemmig vedtak om å øke kvoten til 12 dyr. Nemnda er av den oppfattning av bestanden av jerv i Nordland er økende og tap av bufe og rein er fortsatt for store. Åtte dyr fordeles fra jaktstart mens fire dyr holdes igjen på fridyrkvoten. Område N1 tildeles to dyr fra jaktstart, område N2 tildeles fem dyr fra jaktstart, Område N3 tildeles et dyr fra jaktstart. 

Nemnda fattet enstemmig vedtak om at lisensområdene utvides til også å omfatte områdene ut til kysten i lisensjaktområdene N1-N3 som ikke er tatt med i innstillingen, dette gjelder også Tysfjord området. Nemnda ønsker en differensiert forvaltning hvor man i område N2 ønsker at være restriktiv med tildeling av fridyr hvis det blir skutt tispe i området øst for E6 og eventuelt vurdere avstenging av dette området. Fordeling av fridyr gjøres av fylkesmannen i Nordland i samråd med leder i nemnda avhengig av skadesituasjonen på rein og sau, felte jervtisper og bestandssituasjonen for jerv. Fylkesmannens forslag til tispekvote følges ikke jfr generell uttalelse.
NORD-TRØNDELAG

Nemnda fatter enstemmig vedtak om å følge fylkesmannens innstilling når det gjelder kvote. Fra jaktstart tildeles 3 dyr, 1 dyr til lisensområde 1, 1 dyr til område 1 og 1 dyr til område 3 mens 1 dyr holdes igjen på frikvoten. Nemnda ønsker å være restriktiv i forhold til kvote, til tross for fortsatt store skader på bufe og rein, på bakgrunn av et uttak av tre tisper det siste året.  Nemnda fatter vedtak om å følge fylkesmannens innstilling i områdene 1 og 2. I område 3 fatter nemnda vedtak om å inkludere hele fastlands området innenfor Nord-Trøndelag på Fosenhalvøya. Hvis det ikke oppstår omfattende skadesituasjoner i andre deler av fylket ønsker man en prioritering av frikvoten til Østre-Namdal og Luru reinbeitedistrikter i lisensområde 2 og 3. Fordeling av fridyr gjøres av fylkesmannen i Nord-Trøndelag i samråd med leder i nemnda avhengig av skadesituasjonen på rein og sau, felte jervtisper og bestandssituasjonen for jerv. Fylkesmannens forslag til tispekvote følges ikke jfr generell uttalelse.
GENERELT FOR ALLE FYLKER.

I brev datert 06.06.03 understreker direktoratet at man bør sette tispekvoter, spesielt etter den store avgangen av tisper i Finnmark, Nordland og Nord-Trøndelag. Når man ser på avgang av jerv i Nord-Norge i perioden fra 92/93 og frem til i dag ser det ut til at fordelingen på kjønn er balansert. Til tross for dette så vet man at uttak av tisper har større konsekvenser for bestandsutviklingen enn felling av hannjerv, og at felling av en overvekt av tisper et enkelt år vil kunne få store negative konsekvenser for jervebestanden i et område. Et overordnet mål i forvaltningen av jerv er at man opprettholder en sammenhengende bestand i Nord-Norge. Der er derfor viktig å ikke skyte ut for mange tisper i mindre områder. Da lisensjakten avhenger av mange faktorer er det nødvendig å foreta administrative avgjørelser underveis i lisensjakten, f.eks fordeling av fridyr og stenging/åpning av områder. Dette gjør at vil være svært vanskelig å sette tispekvoter.

Nemnda fattet enstemmig vedtak om at det ved utsendelse av lisens skal vedlegges en oversikt fra den respektive fylkesmann med oversikt over områder med skader på sau og rein i fylket. Lisensjegere oppfordres til at jakta skal styres til områder med store tap og at jakta utøves i samråd med berørte rein og sau eiere.

Nemnda vedtok at det må gis vilkår for jakta slik at hele kvoten kan tas ut. Hvis man ser at det ikke lykkes å ta ut jerv i ønskede områder, oppfordrer vi de respektive fylkesmennene til aktivt å gå inn med skadefelling i disse områdene. Dette med bakgrunn i Innstilling nr. 301 1996/1997 hvor Stortinget sa: ”Komiteen er av den oppfatning at jervebestanden  fra Nord-Trøndelag og nordover kan forvaltes like godt uten å ha et kjerneområde, hvor en regulerer bestanden gjennom lisensjakt og skadeuttak”.

Fylkesmennene oppfordres til å ta i bruk Statens Naturoppsyn i forbindelse med skadefellinger, da det er viktigere å ta ut skadevoldere enn å legge til rette for lokale jegere. Fylkesmennene oppfordres aktivt til å bruke skadefelling under lisensjakta.

Endring av grenser for lisensjaktområder og stans av jakta i enkeltområder, deler av enkelte områder eller hele fylker kan gjøres av fylkesmennene i samråd med nemndas leder. Ved uenighet mellom fylkesmennene og nemndas leder skal nemndas leder ta dette opp med medlemmene i nemnda.
Sak 10/04  

Nemnda fattet enstemmig vedtak om følgende vilkår for deltagelse i lisensjakta 2004/2005.

For lisensjakt i Nordland, Troms, Finnmark og Nord-Trøndelag kreves det at jegerne kan dokumentere tilknytning til et eller flere av fylkene

Sak 11/04  Ingen saker under eventuelt

Sak 11/03  Nemnda fatter vedtak om at sekretariatet i samråd med nemndas leder finner tid og 

                 sted for neste møte.

Møtet ble hevet kl 1200
John Helge Steinnes


Leder        







Arne Marhaug

